Diari Oficial de la Generalitat Valenciana


Sumari del DOGV 6239, del 06-04-2010 (2010/3174)

Notificació de l'aclariment de la sentència dictada en el procediment de demanda número 460/2008.
-------------------------------------------------------------------------------------------------

### Dades del document

Número de DOGV
:   6239

Data del DOGV
:   06-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/3174


Organisme emissor
:   Jutjat Social Número 4 de Santa Cruz de Tenerife

Tipus de document
:   Edicte

Notificació de l'aclariment de la sentència dictada en el procediment de demanda número 460/2008. [2010/3174]  
Procediment: demanda.  
Número de procediment: 0000460/2008  
Fase: resolució.  
Matèria: quantitat.  
Demandant: Edgardo Miguel Lehner.  
Procurador: -  
Demandats: Panelfon, SL, Ferrovial Agroman, SA, Mutua Fremap, Institut Nacional de la Seguretat Social, Tresoreria General de la Seguretat Social.  
Procurador: -  
Diligència. Santa Cruz de Tenerife, 10 de març de 2010   
L'estenc jo, la secretària judicial, per a fer constar que, intentada la notificació a Panelfon, SL, pels mitjans que consten en les actuacions, s'ignora el parador, i en conseqüència es remet un edicte al Diari Oficial de la Comunitat Valenciana. En done fe.   
Cèdula de notificació.   
Herminia Hernández Sandalio, secretària judicial del Jutjat Social número 4 de Santa Cruz de Tenerife, faig saber:   
Que en el procediment de demanda número 0000460/2008 d'aquest Jutjat Social, seguit a instàncies d'Edgardo Miguel Lehner contra l'empresa Panelfon, SL, sobre una quantitat, s'ha dictat la següent:   
S'acorda que pertoca l'aclariment de la sentència de data 30 de desembre de 2009 en el sentit següent:   
«Estime la demanda interposada per Edgardo Miguel Lehner contra l'empresa Panelfon, SL, Ferrovial Agroman, SA, Institut Nacional de la Seguretat Social, Tresoreria General de la Seguretat Social i Mutua Fremap, i condemne Panelfon, SL, a pagar a l'actor la quantitat de 1.434,82 euros en concepte de prestacions d'IT derivada d'accident de treball des del 24 de març de 2008 fins al 7 de maig de 2008, amb obligació d'anticipació de la Mutua Fremap, sense perjudici del seu dret de repetició contra l'empresa, amb responsabilitat subsidiària de l'Institut Nacional de la Seguretat Social i Tresoreria General de la Seguretat Social en cas d'insolvència de l'empresa i mútua;   
i condemne Panelfon, SL, a pagar a l'actor la quantitat de 478,27 euros en concepte de complement d'IT, i absolc les altres codemandades pel que fa a aquesta pretensió. Es té per desistida la part actora de la seua demanda pel que fa a Ferrovial Agroman, SA.   
Porteu nota marginal a la testimoniança de la resolució que consta en les actuacions, i poseu l'assentament oportú en el llibre del registre corresponent.   
Notifiqueu aquesta resolució a les parts de forma legal, i feu-los saber igualment que contra aquesta no es pot interposar cap recurs, sense perjudici dels recursos que pertoquen contra la sentència afectada per aquesta resolució.   
Així ho dispose, mane i firme Concepción Pérez-Crespo Cano, jutgessa substituta del Jutjat Social número 4 de Santa Cruz de Tenerife. En done fe».   
I perquè valga de notificació de forma legal a Panelfon, SL, en parador ignorat, expedisc aquest edicte perquè s'inserisca en el butlletí oficial.  
S'adverteix al destinatari que les comunicacions següents s'efectuaran en les estrades d'aquest Jutjat, llevat de les que revisten forma d'interlocutòria o sentència, o si es tracta d'una citació a termini.   
Santa Cruz de Tenerife, 10 de març de 2010.- La secretària judicial: Herminia Hernández Sandalio.